Document ID: 32000R2390

Komisijas Regula (EK) Nr. 2390/2000
(2000. gada 27. oktobris),
kura groza Regulu (EK) Nr. 1520/2000, kas nosaka kopīgus sīki izstrādātus noteikumus eksporta kompensāciju piešķiršanas sistēmas piemērošanai noteiktiem lauksaimniecības produktiem, ko eksportē tādu preču veidā, uz kurām neattiecas Līguma I pielikums, kā arī šo kompensāciju apjoma noteikšanas kritērijus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, kurā izstrādāts tirdzniecības režīms, kas piemērojams noteiktām precēm, kuras iegūtas, pārstrādājot lauksaimniecības produktus [1], kurā jaunākie grozījumi izdarīti ar Komisijas Regulu (EK) Nr. 2491/98 [2], un jo īpaši tās 8. panta 3. punkta [3] pirmo daļu,
tā kā:
(1) Ir jāizskaidro daži 8. panta un F pielikuma noteikumi Komisijas 2000. gada 13. jūlija Regulā (EK) Nr. 1520/2000, kas nosaka kopīgus sīkus noteikumus eksporta kompensāciju piešķiršanas sistēmas piemērošanai noteiktiem lauksaimniecības produktiem, ko eksportē tādu preču veidā, uz kurām neattiecas Līguma I pielikums, kā arī šo kompensāciju apjoma noteikšanas kritērijus.
(2) Būtu lietderīgi pagarināt beigu termiņus, kad iesniedzami pieteikumi kompensācijas sertifikātu saņemšanai, lai atvieglotu to nosūtīšanu.
(3) Lai ļautu uzņēmējiem saņemt sertifikātus atbilstošos apstākļos, jāpielāgo ātrums, kādā sertifikātus piešķir saskaņā ar 8. panta 4. punktu.
(4) Šajā regulā noteiktie pasākumi saskan ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar Līguma I pielikumā neuzskaitītu pārstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Ar šo Regulu (EK) Nr. 1520/2000 groza šādi:
1. Ar šādu tekstu aizstāj 8. panta 1. un 2. punktu:
"1. Pēc kompensācijas sertifikātiem, ko izsniedz vienam budžeta periodam, var pieteikties sešos atsevišķos laika posmos. Pieteikumus sertifikātu saņemšanai var iesniegt vēlākais:
a) līdz 7.septembrim - sertifikātiem, kuri derīgi no 1. oktobra;
b) līdz 7. novembrim - sertifikātiem, kuri derīgi no 1. decembra;
c) līdz 7. janvārim - sertifikātiem, kuri derīgi no 1. februāra;
d) līdz 7. martam - sertifikātiem, kuri derīgi no 1. aprīļa;
e) līdz 7. maijam - sertifikātiem, kuri derīgi no 1. jūnija;
f) līdz 7. jūlijam - sertifikātiem, kuri derīgi no 1. augusta.
Uzņēmēji var iesniegt pieteikumu kompensācijas sertifikātu saņemšanai tikai par to laika posmu, kas atbilst pirmajam beigu termiņam, kas noteikts a) līdz f) apakšpunktā un ir pēc iesniegšanas datuma.
2. Dalībvalstis paziņo Komisijai ne vēlāk kā:
- 14. septembrī - par pieteikumiem 1. punkta a) apakšpunktā minēto sertifikātu saņemšanai,
- 14. novembrī - par pieteikumiem 1. punkta b) apakšpunktā minēto sertifikātu saņemšanai,
- 14. janvārī - par pieteikumiem 1. punkta c) apakšpunktā minēto sertifikātu saņemšanai,
- 14. martā - par pieteikumiem 1. punkta d) apakšpunktā minēto sertifikātu saņemšanai,
- 14. maijā - par pieteikumiem 1. punkta e) apakšpunktā minēto sertifikātu saņemšanai,
- 14. jūlijā - par pieteikumiem 1. punkta f) apakšpunktā minēto sertifikātu saņemšanai."
2. Ar šādu tekstu aizstāj 8. panta 4. un 5. punktu:
"4. Kopējais apjoms, par kuru sertifikātus var izsniegt katram 1. punktā minētajam laika posmam, ir:
- 30 % no 3. punktā minētā apjoma, kas noteikts 14. septembrī - 1. punkta a) apakšpunktā minētajam laika posmam,
- 27 % no 3. punktā minētā apjoma, kas noteikts 14. novembrī - 1. punkta b) apakšpunktā minētajam laika posmam,
- 32 % no 3. punktā minētā apjoma, kas noteikts 14. janvārī - 1. punkta c) apakšpunktā minētajam laika posmam,
- 44 % no 3. punktā minētā apjoma, kas noteikts 14. martā - 1. punkta d) apakšpunktā minētajam laika posmam,
- 67 % no 3. punktā minētā apjoma, kas noteikts 14. maijā - 1. punkta e) apakšpunktā minētajam laika posmam,
- 100 % no 3. punktā minētā apjoma, kas noteikts 14. jūlijā - 1. punkta f) apakšpunktā minētajam laika posmam.
5. Ja kopējais par katru attiecīgo laika posmu saņemto pieteikumu apjoms pārsniedz 4. punktā minēto maksimumu, Komisija, lai ievērotu 4. punktā noteikto maksimumu, nosaka nemainīgu kompensācijas koeficientu, ko piemēro visiem pieteikumiem, kuri iesniegti pirms 1. punktā noteiktā atbilstīgā datuma.
Komisija koeficientu publicē Eiropas Kopienu Oficiālajā Vēstnesī piecu darba dienu laikā no 2. punktā minētās dienas."
3. Ar šādu tekstu aizstāj 8. panta 8. līdz 10. punktu:
"8. Pieteikumus kompensācijas sertifikātu saņemšanai var iesniegt ārpus 1. punktā minētajiem laika posmiem, sākot no katra budžeta perioda 1. oktobra. Par katrā nedēļā iesniegtajiem pieteikumiem Komisijai paziņo nākamajā otrdienā. Atbilstīgos sertifikātus var izsniegt, sākot ar pirmdienu pēc paziņošanas, ja vien Komisija nenorāda citādi.
Ja Komisija uzskata, ka pastāv draudi, ka Eiropas Savienība varētu neizpildīt savas starptautiskās saistības, tā var piemērot samazinājuma koeficientu jau iesniegtajiem pieprasījumiem kompensācijas sertifikātu saņemšanai, jo īpaši ņemot vērā 3. un 4. punktā minēto aprēķināšanas metodi. Tā var arī atlikt sertifikātu izsniegšanu.
Komisija publicē koeficientu Eiropas Kopienu Oficiālajā Vēstnesī četru dienu laikā pēc paziņojuma par pieteikumiem, kas minēts šā punkta pirmajā daļā.
9. Iepriekšējā punktā minētos pieteikumus kompensācijas sertifikātu saņemšanai var iesniegt tikai tad, ja atbilstīgi 5. punktam nav noteikts samazinājuma koeficients. Šādi izsniegto sertifikātu mērķis ir izmantot saskaņā ar 4. punktu aprēķinātos apjomus un apjomus, par kuriem sertifikāts nav izsniegts, kā arī apjomus atbilstīgi atpakaļ iesniegtajiem sertifikātiem.
10. Ja saskaņā ar 3. punktu noteiktie apjomi joprojām ir pieejami, Komisija ar publikāciju Eiropas Kopienu Oficiālajā Vēstnesī vēlākais 10. augustā var atļaut pieteikumu iesniegšanu kompensācijas sertifikātu saņemšanai, sākot no nākamās pirmdienas attiecībā uz precēm, kas jāeksportē līdz 1. oktobrim atbilstīgi 8. punkta nosacījumiem."
4. F pielikuma I nodaļas 2. punktu aizstāj ar šādu tekstu:
"2. Uz virsraksta "Eksporta licence vai iepriekšējas noteikšanas sertifikāts" uzspiež zīmogu "kompensācijas sertifikāts ārpus I pielikuma". Šo informāciju var datorizēt.
Iesniedzēji aizpilda 4., 8., 17. un 18. punktu un, ja vajadzīgs, 7. punktu. 17. un 18. punktā summu ieraksta eiro.
Neaizpilda 13. līdz 16. punktu.
20. punktā iesniedzējiem jānorāda, vai tie paredz izmantot kompensācijas sertifikātu tikai tajā dalībvalstī, kura to izsniegusi, vai tiem neieciešams kompensācijas sertifikāts, kas ir derīgs visā Kopienā.
Iesniedzējiem jānorāda iesniegšanas vieta un datums, un jāparaksta pieteikums.
Ja pieteikums attiecas uz pārtikas atbalstu, tiem 20. punktā jāieraksta arī viena no norādēm, kas minēta šīs regulas 10. pantā vai Regulas (EK) 259/98 [4] 3. pantā."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 27. oktobrī

Labels: 3
17
6